en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de it gu gu en gu gu gu gu en gu en gu gu en gu en gu en gu en gu gu en gu en gu gu gu en gu en en en en en gu en gu en gu en gu gu en gu en gu en gu en gu en gu en gu en gu en gu en gu en gu en gu en gu en gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Ramachandra Guha addresses CoA head Vinod Rai 7 Post Letter
ગુહાએ ધોની-કોહલી સહિત પાંચ ક્રિકેટર્સ પર ઉઠાવ્યા સવાલ, CoAને લખ્યો લેટર
divyabhaskar.com | Jun 03, 2017, 00:05 AM IST
નવી દિલ્હી:  ઇતિહાસકાર રામચંદ્ર ગુહા બે દિવસ અગાઉ સુધી ક્રિકેટ બોર્ડની જે સમિતિના સભ્ય હતા તેને જ પોતાની જવાબદારી નિભાવવામાં નિષ્ફળ ગણાવી છે. શુક્રવારે ગુહાનો 7 પાનાંનો પત્ર સામે આવ્યો, જે તેમણે સમિતિના વડા વિનોદ રાયને લખ્યો છે. પત્રમાં તેમણે પોતાના રાજીનામાનું કારણ જણાવ્યું છે. સાથે જ ગાવસ્કર, ધોની, કોહલી, ગાંગુલી અને દ્રવિડના કામકાજ પર સવાલ ઉઠાવતાં કહ્યું કે ભારતીય ક્રિકેટમાં સુપરસ્ટાર કલ્ચર હદ પાર કરી ચૂક્યું છે. ગુહાએ એમ પણ સ્પષ્ટ કર્યું કે વહીવટી સમિતિ ઘણા મુદ્દે તો ચૂપ પણ રહી છે જ્યારે સુપ્રીમ કોર્ટે તેને સ્થિતિ સુધારવા નિયુક્ત કરી હતી.
રાજીનામું આપનાર ગુહાના 7 પાનાના પત્રમાં 8 પોઈન્ટ્સ; સવાલ પૂછ્યા - શું મોટા ખેલાડી જ બધું જ નક્કી કરશે ?
1. IPLમાં વધુ પૈસા કમાવવા નેશનલ કોચિસના કોન્ટ્રાક્ટની શરતો હળવી
- બોર્ડે નેશનલ લેવલના કેટલાક કોચોની શરતો હળવી રાખી છે. તેમની સાથે 10 મહિનાનો જ કરાર સાઇન કરાવાય છે જેથી તેઓ આઈપીએલમાં પોતાની ટીમ સાથે જોડાઇ શકે. કોચનું કદ જેટલું મોટું હોય છે.
- કુંબલે ઇન્ડિયન્સના મેન્ટર છે જ્યારે દ્રવિડ ડેરડેવિલ્સ સાથે જોડાયેલો છે. અન્ય સપોર્ટ સ્ટાફ પણ કોઇને કોઇ IPL ટીમ સાથે જોડાયેલો છે.
2. ‌BCCIના કરારબદ્ધ કોમેન્ટેટર પ્લેયર એજન્ટનું કામ કરે છે
- ગાવસ્કર બીસીસીઆઈ સાથે કરારબદ્ધ કોમેન્ટેટર છે. તે પ્લેયર એજન્સી પીએમજીના પણ માલિક છે. આ સ્પષ્ટ રીતે હિતોની ટક્કરનો મામલો છે અથવા તો પીએમજીથી સંપૂર્ણપણે હટે કે કોમેન્ટ્રી ના કરે.
- એક રાજ્ય સંઘના પ્રમુખ (સૌરવ ગાંગુલી) પાસે મીડિયા કરાર છે. તે ત્યાં રહેલા ખેલાડીઓ પર ટિપ્પણી કરે છે.
3.  મહેન્દ્રસિંહ ધોનીએ ટેસ્ટમાંથી નિવૃત્તિ લઇ લીધી છે. તેમ છતાં સેન્ટ્રલ કરાર હેઠળ એ ગ્રેડનો કરાર મળેલો છે. જે યોગ્ય નથી.
4.  ભારતીય ટીમના વર્તમાન કોચ અનિલ કુંબલેના કરારને યોગ્ય રીતે હેન્ડલ નથી કરાયો.
તેમના કાર્યકાળમાં ટીમ ઇન્ડિયાનું પ્રદર્શન સારું રહ્યું છે અને તેમને એક્ટેન્શન મળવું જોઇએ. જો કોચ બદલવાનો હતો તો આ પ્રક્રિયા એપ્રિલ-મેમાં શરૂ કરી શકાતી હતી. આટલી મોટી ટુર્નામેન્ટ (ચેમ્પિયન્સ ટ્રોફી) પહેલાં તેને સામે લાવવું ઠીક નથી.
-એમ લાગે છે કે ટીમ ઇન્ડિયાના કેટલાક સિનિયર ખેલાડીઓ (વિરાટ કોહલી) પાસે વિટો પાવર છે. પહેલા જોવા મળ્યું છે કે તે ખેલાડીઓ કોમેન્ટ્રેટર પણ નક્કી કરે છે. હવે તે કોચ પણ નક્કી કરશે. શું ભવિષ્યમાં તેઓ આ પણ નક્કી કરશે કે બીસીસીઆઈના અધિકારી કોણ છે.
5- તમામ ઘરેલુ ખેલાડી આઈપીએલ નથી રમતા. તેમનો પગાર વધારાય. રણજી મેચ માટે એક દિવસના માત્ર 30 હજાર મળે છે.
6- ગેરલાયક થઇ ગયેલા બીસીસીઆઈના અધિકારી (અમિતાભ ચૌધરી) પોતાના હોદ્દા પર જળવાયેલા છે. તે ખુલ્લેઆમ બીસીસીઆઈની મીટિંગ બોલાવી રહ્યા છે, પણ સીઓએ કંઇ નથી કર્યુ. તે ચેમ્પિયન્સ ટ્રોફીનો બહિષ્કાર કરવાનું પણ અભિયાન ચલાવી રહ્યાં હતાં.
7. સીઓએમાં સિનિયર પુરુષ ક્રિકેટરનું નામ નહીં હોવાની બાબત ટીકાનો વિષય બની હતી. હું તે માટે જવગલ શ્રીનાથનું નામ સૂચવું છું. જે મારી વિદાય પછી ખાલી પડેલા સ્થાન માટે યોગ્ય રહેશે. તે સન્માનિત ક્રિકેટર અને વિવાદહીન વહીવટકર્તા રહ્યા છે.
8. સીઓએના કેટલાક નિર્ણયો પણ તમામ સભ્યોને વિશ્વાસમાં લીધા વિના લેવાયા છે. સુપ્રીમકોર્ટમાં સીઓએનું પ્રતિનિધિત્વ કરી રહેલા બિનરાજકીય વકીલને બદલીને એવા લકીલને લવાયા હતા જે રાજકીય પાર્ટી સાથે જોડાયેલો હતો.
આગળ વાંચો, વધુ વિગતો
ધોનીના એ ગ્રેડ કોન્ટ્રાક્ટ પર ગુહાને વાંધો
ન્યૂઝ એજન્સી અનુસાર તેમને આ લેટરમાં લખ્યું છે કે એમએસ ધોની માત્ર ટેસ્ટ ક્રિકેટ રમી રહ્યો છે. તે બાદ પણ તેને 'એ' ગ્રેન્ડનો કોન્ટ્રાક્ટ મળેલો છે. બીજી તરફ આ લેટરમાં તેમને વિરાટ કોહલી અને અનિલ કુંબલે વચ્ચે ચાલી રહેલા વિવાદ પર પણ વાંધો દર્શાવ્યો છે.
ગુહાએ પત્રમાં લગાવ્યા મોટા આરોપ
1# ધોનીને A ગ્રેડ
2014માં ધોનીએ ટેસ્ટ ક્રિકેટ રમવાનું છોડી દીધું હતું. છતાં તેને એ ગ્રેડમાં રાખવામાં આવ્યો છે. ક્રિકેટની દ્રષ્ટીએ આ યોગ્ય નથી.
2# કોચનું IPLમાં વધારે ફોકસ
હિતોના ટકરાવને ખતમ કરવામાં નિષ્ફળતા. નેશનલ કોચ આઇપીએલ માટે રાષ્ટ્રીય ટીમને નજરઅંદાજ કરી રહ્યાં છે. દિલ્હી ડેરડેવિલ્સના કોચ રાહુલ દ્રવિડ ટીમ ઇન્ડિયા અને જૂનિયર ભારતીય ટીમના પણ કોચ છે.
સુનિલ ગાવસ્કર ખેલાડીઓની મેનેજમેન્ટ કંપનીના અધ્યક્ષ છે. તેમ છતાં તેમને બીસીસીઆઇએ કોમેન્ટ્રી માટે કેમ પસંદ નથી કર્યા. આ ઉપરાંત તેઓ પ્રોફેસનલ મેનેજમેન્ટ ગ્રુપ સાથે જોડાયેલા છે. આ પેઢી શિખર ધવન જેવા  પ્લેયર્સના મીડિયા મેનેજમેન્ટનું કામ કરે છે. આ ઉપરાંત તેમણે સૌરવ ગાંગુલીના રોલ પર પણ સવાલ ઉઠાવ્યા. તેમણે કહ્યું કે ગાંગુલી અનેક ટીવી ચેનલમાં એક્સપર્ટ તરીકે કામ કરે છે. સાથે જ બંગાળ ક્રિકેટ એસોસિએશનનો પ્રમુખ પણ છે.
4# હેડ કોચની નિમણૂક
ભારતીય ટીમના કોચના મુદ્દાને ખોટી રીતે ઉછાળવામાં આવ્યો. કોચ તરીકે કુંબલેના સારા પ્રદર્શન બાદ પણ ચેમ્પિયન્સ ટ્રોફી પહેલા તેની પર કેમ વિવાદ ઉભો કરવામાં આવ્યો. બીસીસીઆઈ કેમ નવા કોચની શોધ કરી રહી છે.
ડોમેસ્ટિક ક્રિકેટ પર ધ્યાન ન આપવું. ધ્યાન ન આપવા છતાં તેમને આપવામાં આવતા પગારની તુલના એવી જ રીતે કરવી, જેવી રીતે ઈન્ટરનેશનલ ક્રિકેટર્સની કરવામાં આવે છે.
લાયકાત વગરના અધિકારીઓ હજી પણ BCCIની મીટિંગ્સમાં ભાગ લઈ રહ્યા છે. આમ છતાં કમિટી તેમના પર કોઈ એક્શન નથી લઈ રહી.
7# CoA અને શ્રીનાથ
જવાગલ શ્રીનાથને કમિટી ઓફ એડમિનિસ્ટ્રેશનમાં સામેલ કરવાની દરખાસ્તને નકારી દેવામાં આવી. રિપોર્ટ પ્રમાણે, શ્રીનાથને CoAનો ભાગ બનવા માટે કહેવામાં આવ્યું હતું.
8 # કોહલીનો વીટો પાવર
ગુહાએ કમેન્ટેટર્સ પેનલ અને કોચની નિમણૂકમાં કેપ્ટનના વીટો પાવર પર પણ સવાલ ઉઠાવ્યા. તેમણે કોહલી-કુંબલે વચ્ચે અણબનાવને યોગ્ય બતાવ્યો. ગુહાએ પોતાના લેટરમાં ક્યાંય કોહલીનું નામ નથી લખ્યું, ફક્ત કેપ્ટનનો ઉલ્લેખ કર્યો છે.
(Cricket Gujarati News) સાથે જોડાયેલા અન્ય (Sports Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Ramachandra Guha addresses CoA head Vinod Rai 7 Post Letter
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.